als_Latn dik_Latn sag_Latn
Presidenti Gjorge Ivanov në intervistën dhënë TV Kanal 5 ka thënë se vendi si duket ka marrë rrugën drejt normalizimit dhe ka sugjeruar deputetët që të amnistojnë të akuzuarit dhe të dyshuarit për ngjarjet e 27 prillit në Kuvend, transmeton Gazeta Express.
Ai "mes rreshtave" ka përmendur edhe amnisti për të dyshuarit dhe të pandehurit në protestat e dhunshme të 27 prill, por tha se për këtë duhet që të vendos Kuvendi.
"Ne kemi pasur në vitin 2001, një konflikt ushtarak, kështu që ne kemi gjetur një mënyrë për pajtim. Nëse duan deputetët e përbërjes së re të Kuvendit që të tregojnë një akt të vullnetit të mirë, le ta bëjnë siç edhe është bërë pas konfliktit të vitit 2001. Atëherë, ne e dimë se Kuvendi amnistoi kriminel lufte dhe pse tani duhet që të mos u ndihmojmë njerëzve, të cilët nën ndikimin e emocioneve në turmë bëne atë", ka thënë Ivanov.
Ai ka potencuar se si president nuk mund që të amnistojë të akuzuarit dhe të dyshuarit e 27 prillit pasi procedurat janë të gjata dhe se këto procedura mund të realizohen vetën nëse atyre iu është shqiptuar dënimi.
als_Latn als_Latn als_Latn als_Latn